
Capitolul 1
INTRODUCERE
Inspectoratul de Stat în Construcții - I.S.C. este organizat şi funcţionează ca instituţie publică cu personalitate juridică în subordinea Ministerului Dezvoltării Regionale şi Administraţiei Publice, finanţată integral din venituri proprii.
Inspectoratul de Stat în Construcții - I.S.C. este organul tehnic specializat care exercită, potrivit legii, controlul de stat cu privire la aplicarea unitară a prevederilor legale în domeniile calităţii în construcţii, performanței energetice a clădirilor și inspecției sistemelor de încălzire/climatizare, amenajării teritoriului şi urbanismului, autorizării executării lucrărilor de construcţii, supravegherii pieţei produselor pentru construcţii, avizării, în condițiile legii, a documentaţiilor tehnico–economice pentru investiţiile finanţate din fonduri publice.
Inspectoratul de Stat în Construcții - I.S.C. își desfășoară activitatea în conformitate cu cerințele normative aplicabile în domeniile sale de exercitare a controlului, potrivit atribuțiilor generale și specifice, a structurii de organizare și a numărului de posturi aprobate.
Structura de organizare şi funcţionare a Inspectoratului de Stat în Construcţii este reglementată de  Ordonanţa Guvernului nr. 24/2014 privind stabilirea unor măsuri privind controlul statului în domeniul construcțiilor, de Ordonanţa Guvernului nr. 63/2001 privind înfiinţarea Inspectoratului de Stat în Construcţii – I.S.C., aprobată prin Legea nr. 707/2001, cu modificările ulterioare, de Hotărârea Guvernului nr. 525/24.07.2013 privind aprobarea atribuțiilor generale și specifice, a structurii organizatorice și a numărului maxim de posturi, precum și a normării parcului auto și a consumului de carburanți ale Inspectoratului de Stat în Construcții – I.S.C., cu modificările ulterioare și de ordinul ministrului dezvoltării regionale și administraţiei publice nr. 322/27.02.2015 prin care a fost aprobat Regulamentul de organizare și funcționare a Inspectoratului de Stat în Construcții - I.S.C. 

Inspectoratul de Stat în Construcții - I.S.C. are în structura organizatorică 8 inspectorate regionale în construcții, fără personalitate juridică, în subordinea cărora își desfășoară activitatea 41 de inspectorate județene în construcții și Inspectoratul în Construcții al Municipiului București.
Inspectoratele regionale în construcții funcționează în ariile teritoriale de competență care se suprapun limitelor teritoriale ale regiunilor de dezvoltare ale României, instituite potrivit prevederilor  Legii nr. 315/2004 privind dezvoltarea regională în România, cu completările și modificările ulterioare.
Capitolul 2
CADRUL DE REGLEMENTARE

Activitățile Inspectoratului de Stat în Construcţii – I.S.C. sunt reglementate prin:

· Programul de guvernare 2013 – 2016, aprobat prin Hotărârea Parlamentului nr. 45/21.12.2012, angajamentele şi obligaţiile prevăzute în directivele Uniunii Europene, standardele europene armonizate şi eurocodurile aplicabile în condiţiile de mediu adecvat pentru o dezvoltare teritorială durabilă şi integrată reglementările tehnice în vigoare;

· Ordonanța Guvernului nr. 63/2001 privind înființarea Inspectoratului de Stat în Construcții- I.S.C., aprobată cu modificări de Legea nr. 707/2001, cu modificările și completările ulterioare;

· Legea nr. 10/1995 privind calitatea în construcţii, cu modificările și completările ulterioare;

· Legea nr. 372/2005 privind performanța energetică a clădirilor, republicată;

· Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

· Ordonanţa de Urgenţă a Guvernului nr. 41/2010 privind unele măsuri pentru întărirea disciplinei în construcţii, aprobată cu modificări şi completări prin Legea nr. 3/2011;

· Legea nr. 154/2012 privind regimul infrastructurii reţelelor de comunicaţii electronice;

· Legea nr. 185/2013 privind amplasarea şi autorizarea mijloacelor de publicitate;

· Legea nr. 230/2003 privind înfiinţarea, organizarea si funcţionarea asociaţiilor de proprietari;

· Legea nr. 350/2001 privind amenajarea teritoriului şi urbanismul, cu modificările şi completările ulterioare;

· Legea nr. 153/2011 privind măsuri de creștere a calității arhitectural-ambientale a clădirilor, cu modificările și completările ulterioare; 

· Legea nr. 597/2001 privind unele măsuri de protecție și autorizare a construcțiilor în zona de coastă a Mării Negre, cu modificările și completările ulterioare;

· Legea nr. 363/2006 privind aprobarea Planului de amenajare a teritoriului naţional - Secţiunea I - Reţele de transport

· Legea nr. 171/1997 privind aprobarea Planului de amenajare a teritoriului naţional - Secţiunea a II-a Apa, cu modificările ulterioare

· Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate;

· Legea nr. 351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, cu modificările și completările ulterioare;

· Legea nr. 575/2001 privind aprobarea Planului de amenajare a teritoriului naţional - Secţiunea a V-a - Zone de risc natural

· Legea nr. 190/2009 pentru aprobarea Ordonanţei de urgenţă a Guvernului nr. 142/2008 privind aprobarea Planului de amenajare a teritoriului naţional Secţiunea a VIII-a - zone cu resurse turistice

· Ordonanţa Guvernului nr. 20/1994 privind măsuri pentru reducerea riscului seismic al construcţiilor existente, republicată;

· Ordonanța de Urgență nr. 18/2009 privind creșterea performanței energetice a blocurilor de locuințe cu modificările și completările ulterioare;

· Ordonanţa Guvernului nr. 20/2010 privind stabilirea unor măsuri pentru aplicarea unitară a legislaţiei Uniunii Europene care armonizează condiţiile de comercializare a produselor;

· Hotărârea Guvernului nr. 525/24.07.2013 privind aprobarea atribuțiilor generale și specifice, a structurii organizatorice și a numărului maxim de posturi, precum și a normării parcului auto și a consumului de carburanți ale Inspectoratului de Stat în Construcții – I.S.C., cu modificările ulterioare;

· Hotărârea Guvernului nr. 2288/2004 privind aprobarea repartizării principalelor funcţii de sprijin pe care le asigură ministerele, celelalte organe centrale şi organizaţiile neguvernamentale privind prevenirea şi gestionarea situaţiilor de urgenţă;

· Hotărârea Guvernului  nr. 622/2004 privind stabilirea condiţiilor de introducere pe piaţă a produselor pentru construcţii, republicată, cu modificările şi completările ulterioare;

· Hotărârea Guvernului nr. 306/2011 privind unele măsuri de supraveghere a pieţei produselor reglementate de legislaţia Uniunii Europene care armonizează condiţiile de comercializare a acestora;

· Hotărârea Guvernului  nr. 272/1994 pentru aprobarea Regulamentului privind controlul de stat al calităţii în construcţii;

· Hotărârea Guvernului  nr. 1072/2003 privind avizarea de către Inspectoratul de Stat în Construcţii a documentaţiilor tehnico-economice pentru obiectivele de investiţii finanţate din fonduri publice, cu modificările ulterioare;

· Hotărârea Guvernului nr. 273/1994 pentru aprobarea Regulamentului de recepţie a lucrărilor de construcţii şi instalaţii aferente, cu modificările şi completările ulterioare;

· Hotărârea Guvernului  nr. 766/1997 pentru aprobarea unor regulamente privind calitatea în construcţii, cu modificările şi completările ulterioare;

· Hotărârea Guvernului  nr. 925/1995 pentru aprobarea Regulamentului de verificare şi expertizare tehnică de calitate a proiectelor, a execuţiei lucrărilor şi a construcţiilor;

· Hotărârea Guvernului nr. 525/1996 privind aprobarea regulamentului general de urbanism, republicată, cu modificările și completările ulterioare;

· Hotărârea Guvernului nr. 1516/2008 privind aprobarea regulamentului-cadru de urbanism pentru Rezervația Biosferei Delta Dunării;

· Regulamentul (UE) nr. 305/2011 al Parlamentului European şi al Consiliului de stabilire a unor condiţii armonizate pentru comercializarea produselor pentru construcţii şi de abrogare a Directivei 89/106/CEE a Consiliului, din 9 martie 2011; 

· Ordinul M.D.R.A.P. nr. 901/2015 privind aprobarea Metodologiei de emitere a avizului tehnic de către Inspectoratul de Stat în Construcții – I.S.C. pentru documentațiile tehnico-economice aferente obiectivelor de investiții finanțate din fonduri publice;

· Ordinul M.D.R.T. nr. 2701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările ulterioare;

· Ansamblul de norme tehnice specifice domeniului construcţiilor, normele metodologice, regulamentele şi proceduri de control şi inspecţie;

· Protocoale inter-instituţionale.

· Proceduri privind exercitarea de către I.S.C. a controlului de stat în domeniile sale de competență, aprobate prin ordin al ministrului dezvoltării regionale și administrației publice.
Capitolul 3
OBIECTIVELE INSPECTORATULUI DE STAT ÎN CONSTRUCŢII-I.S.C. ŞI MODUL DE INTEGRARE A ACESTORA ÎN ANSAMBLUL ACTIVITĂŢILOR AVÂND CA SCOP REALIZAREA POLITICILOR SECTORIALE ÎN DOMENIUL CONSTRUCŢIILOR

Cu o tradiţie de peste 150 de ani, înființat în anul 1862, organizat prin Decret de către domnitorul Alexandru Ioan Cuza ca serviciu de inspecție pentru lucrările publice, colectivul de inspectori în construcții din cadrul Inspectoratului de Stat în Construcţii – I.S.C., are ca obiectiv promovarea prin activitățile desfășurate a principiilor integrității, ale bunei credințe, profesionalismului, obiectivității și respectului față de lege.


În acord cu evoluţia procesului investiţional, a volumului şi structurii activităţilor din domeniul construcțiilor, pentru îndeplinirea atribuţiilor şi responsabilităţilor avute în dezvoltarea economică a României și de realizare a politicilor sectoriale din domeniu, ca parte a programelor naţionale de dezvoltare, activitățile programate sunt adaptate permanent condiţiilor reale ale pieţei construcţiilor, la data efectuării activităților.

Obiectivele principale ale Inspectoratului de Stat în Construcţii:

1. Urmărirea modului de aplicare a cadrului normativ şi de reglementare în domeniile:

· calităţii în construcţii, în toate etapele, de concepţie, proiectare, execuţie, recepţie, utilizare şi postutilizare indiferent de forma de proprietate sau destinaţia construcţiilor, pentru aplicarea regulilor obligatorii stabilite prin actele normative în vigoare;
· creșterii performanței energetice a clădirilor și inspecția sistemelor de încălzire/ climatizare;
· disciplinei în urbanism şi amenajarea teritoriului;

· autorizării executării lucrărilor de construcţii;

· supravegherii pieţei produselor pentru construcţii, în conformitate cu reglementările armonizate;

· urmăririi comportării în exploatare şi recepţia lucrărilor de construcţii;

· autorizării diriginţilor de şantier;

· autorizării laboratoarelor de analiză şi încercări în construcţii;

· implementării sistemului de management al calităţii construcţiilor;

· avizării documentaţiilor tehnico-economice pentru obiectivele finanţate din fonduri publice, în conformitate cu prevederile HG 1072/2003, cu modificările ulterioare,

2. Asigurarea activităţii de monitorizare, control şi evaluare, precum şi de diseminare şi culegere a datelor şi informaţiilor din piaţa construcţiilor;

3. Organizarea și exercitarea de către factorii responsabili a activităților privind disciplina în construcţii;

4. Asigurarea liberei circulaţii a produselor pentru construcţii pe piaţa unică europeană, în condiţii de siguranţă pentru utilizatori şi mediu.

Întregul ansamblu de activităţi are ca scop:

· întărirea funcţiei de control al statului în domeniul construcţiilor;

· asigurarea integrării în structurile europene, prin colaborarea cu organismele de reglementare implicate în armonizarea normelor româneşti în domeniul construcţiilor cu cele practicate în Uniunea Europeană;

· responsabilizarea factorilor implicaţi în exercitarea activităţilor de control pentru autorizarea continuării lucrărilor ajunse în fazele determinante pentru rezistența mecanică şi stabilitatea construcţiilor;

· aplicarea, în mod echidistant, cu responsabilitate şi transparenţă a prevederilor legale;

· susţinerea unor politici active în domeniul sistemelor de management al calităţii în construcţii, dezvoltării şi optimizării sistemelor de management aplicabile, de stimulare a implementării și certificării sistemelor de management al calităţii de către operatorii economici cu activitate în construcţii;

· participarea ca avizator și factor consultativ în procesul de elaborare a reglementărilor tehnice în construcţii.
Capitolul 4
DATE STATISTICE

În trimestrul II al anului 2015, pe baza programelor întocmite de către colectivele de inspectori în construcții organizate la nivelul inspectoratelor județene în construcții, respectiv ale Inspectoratului în construcții al municipiului București, a fost aprobată de către conducerea Inspectoratului de Stat în Construcții efectuarea unui număr de 4.131 activități de control în domeniul calității în construcții, disciplinei de autorizare a executării lucrărilor de construcții, amenajarea teritoriului și urbanismul, performanța energetică a clădirilor, supravegherea pieţei produselor pentru construcţii și evaluarea laboratoarelor de încercări în construcții, din care 630 activități de control în faze determinante și raportate un număr de 5.908 activități de control. Din acestea, un număr de 2.920 activități de control reprezintă activitățile programate și realizate.
Potrivit atribuțiilor specifice, suplimentar activităților de control se desfășoară activități de avizare lucrări publice, emitere acorduri pentru intervenții asupra construcțiilor existente, autorizare laboratoare de încercări în construcții, autorizare diriginți de șantier, soluționare petiții, participare în comisiile de recepție la terminarea lucrărilor, intervenții în caz de calamități și accidente tehnice în exploatare, fapt ce determină înregistrarea unui număr total de 17.210 activități și 4.956 deficiențe constatate, pentru care au fost dispuse 4.940 de măsuri și 3.451 sancțiuni contravenționale aplicate, în cuantum de 493,67 mii lei.

Datele centralizatoare privind activităţile efectuate de către Inspectoratul de Stat în Construcţii – I.S.C., în trimestrul II al anului 2015 sunt prezentate în anexele:

· ANEXA nr. 1 – Date statistice privind activitatea efectuată în trimestrul II al anului 2015;

· ANEXA nr. 2 – Graficul activităţilor de control efectuate în trimestrul II al anului 2015.

Detalierea pe domenii de activitate a numărului activităților este prezentată în tabelul de mai jos:
	Principalele domenii de activitate
	Număr activităţi efectuate 
în trim. II 2015

	TOTAL ACTIVITĂŢI, din care pentru:
	17.210

	A.
DOMENIUL CALITĂŢII ÎN CONSTRUCŢII, PERFORMANȚEI ENERGETICE A CLĂDIRILOR, URBANISMULUI, AMENAJĂRII TERITORIULUI ȘI  AUTORIZĂRII EXECUTĂRII LUCRĂRILOR DE CONSTRUCȚII
	5.406

	B.
DOMENIUL SUPRAVEGHERII PIEŢEI PRODUSELOR PENTRU CONSTRUCŢII, AL STAȚIILOR DE PRODUCERE BETOANE, MIXTURI ASFALTICE ȘI AGREGATE MINERALE, AUTORIZAREA LABORATOARELOR DE ÎNCERCĂRI ȘI A DIRIGINȚILOR DE ȘANTIER
	519

	C.
AVIZARE LUCRĂRI PUBLICE ŞI EMITERE ACORDURI
	8.348

	D. SOLUȚIONARE PETIȚII ȘI SOLICITĂRI DE INFORMAȚII ÎN BAZA LEGII NR. 544/2001 PRIVIND LIBERUL ACCES LA INFORMAȚIILE DE INTERES PUBLIC
	2.031

	E. PARTICIPAREA ÎN COMISIILE DE RECEPȚIE LA TERMINAREA LUCRĂRILOR
	844


Activităţile de control efectuate se raportează la un număr de 50.240 obiective de investiţii care sunt înregistrate în evidenţele inspectoratelor județene în construcţii respectiv a Inspectoratului în construcții al municipiului București, pe baza comunicării făcute de către investitori privind data de începere a execuţiei lucrărilor de construcţii.
4.1.
Activitatea de control desfășurată în domeniul calității în construcții, performanței energetice a clădirilor, urbanismului, amenajării teritoriului și autorizării executării lucrărilor de construcții
	Domeniul de activitate
	Număr activităţi de control efectuate 

	DOMENIUL CALITĂŢII ÎN CONSTRUCŢII, PERFORMANȚEI ENERGETICE A CLĂDIRILOR, URBANISMULUI, AMENAJĂRII TERITORIULUI ȘI  AUTORIZĂRII EXECUTĂRII LUCRĂRILOR, Total, din care:
	5.406

	· Activităţi de control în proiectare
	88

	· Activităţi de control în execuţie
	4.444

	· Activităţi de control privind urmărirea comportării în timp a construcţiilor 
	335

	· Activităţi de control privind implementarea sistemului de management al calităţii în construcţii 
	106

	· Activităţi de control privind performanța energetică a clădirilor
	180

	· Activităţi de control privind respectarea disciplinei de autorizare şi execuţie a lucrărilor de construcţii
	231

	· Activităţi de control privind amenajarea teritoriului şi urbanismul
	22


	Total sume încasate de către Inspectoratul de Stat în Construcții în trimestrul II 2015, reprezentând cotele de 0,1% respectiv 0,7% pentru efectuarea activităților controlului statului privind disciplina în urbanism, respectiv pentru controlul de stat privind calitatea în construcții
	54.697.954,79 lei 


Măsurile dispuse pentru soluționarea neconformităților constatate ca urmare a acţiunilor de control efectuate, sunt centralizate și sistematizate în tabelul următor:
	Măsuri dispuse
	Număr măsuri

	Sesizarea Instituţiei Prefectului sau a emitentului autorizaţiei de construire /autorizaţiei de desfiinţare în vederea anulării actului de autoritate emis
	24

	Sesizarea autorităţii publice în vederea aplicării art. 29 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare
	Total, din care:
	14

	
	Preşedinţii Consiliilor judeţene
	-

	
	Primarii localităţilor urbane
	6

	
	Primarii localităţilor rurale
	8

	Sesizarea MDRAP potrivit Legii nr. 3/2011 de aprobare a OG nr. 41/2010
	-

	Sesizarea organelor de urmărire penală, pentru faptele care constituie infracţiuni
	5

	Oprirea lucrărilor
	 
	97

	Refacerea lucrărilor
	 
	278

	Expertizarea lucrărilor
	
	147

	Consolidarea lucrărilor
	 
	8

	Interzicerea utilizării construcţiilor 
	1

	Alte măsuri dispuse 
	3.694

	TOTAL MĂSURI DISPUSE 
	4.268


	Numărul de sancțiuni contravenționale aplicate:
	443

	Cuantumul amenzilor aplicate (mii lei)
	475,37


· Activitatea de control în domeniul calității în construcții reprezintă ponderea cea mai mare a controalelor efectuate și se prezintă astfel:

a. Control în proiectare – au fost efectuate 88 controale la societățile comerciale cu activitate de proiectare în domeniul construcțiilor, constatându-se 151 de neconformități majore și grave privind elaborarea de proiecte incomplete, care conțin neconcordanțe între partea scrisă și desenată, fără detalii de execuție, cu caiete de sarcini incomplete, nerespectări ale normelor și reglementărilor tehnice în vigoare, pentru care au fost aplicate 9 amenzi contravenționale în cuantum de 4,87 mii lei.

b. Control în execuție – au fost efectuate 4.444 controale la obiectivele în execuție lucrări de construcții, din care 2.202 controale în faze determinante. Au fost constatate 2.879 de neconformități majore și grave privind:

· încălcarea reglementărilor tehnice referitoare la cerințele esențiale ale construcțiilor;
· nerespectarea proiectelor, a tehnologiilor sau utilizarea de tehnologii neadecvate în execuție, rezultând abateri semnificative de la cerințele de rezistență și stabilitate proiectate; 
· execuția de lucrări fără personal calificat;

· lipsa personalului responsabil cu urmărirea execuției lucrărilor (diriginți de șantier autorizați, responsabili tehnici cu execuţia atestați);

· neconvocarea reprezentanților ISC la verificarea lucrărilor ajunse în faze determinante, acceptate de către aceștia, conform programului de control avizat;

· execuția de construcții fără a fi respectat amplasamentul acestora raportat la limitele de proprietate și aspectele fațadelor, așa cum au fost autorizate;
· executarea de lucrări de construcții fără autorizații de construire, pentru care s-au dispus oprirea lucrărilor, expertizarea tehnică a acestora care să stabilească influența lucrărilor executate asupra rezistenței și stabilității construcțiilor existente,  obținerea autorizației de construire și s-au aplicat sancțiuni contravenționale etc.;
· unii proprietari au efectuat, fără autorizație de construire, modificări ale apartamentelor prin crearea de goluri sau desființări ale elementelor structurale. Au fost dispuse, în regim de urgență, opriri ale lucrărilor, efectuarea de expertize tehnice care să stabilească măsurile de intervenție necesare, iar proprietarii au fost sancționați contravențional;

· neconformitățile fără impact major asupra realizării cerințelor esențiale ale construcțiilor au fost soluționate pe parcursul efectuării controalelor.
Au fost aplicate 359 sancțiuni contravenționale în cuantum de 339,93 mii lei.
Exemplificări ale neconformităţilor majore întâlnite pe parcursul execuţiei lucrărilor de construcţii:
La controlul efectuat la obiectivul „Pensiune agroturistică P+1, anexă administrator” din comuna Vârfu Câmpului, jud. Botoșani, s-a constatat că: atât la pensiune cât și la anexă sunt zone cu segregări la stâlpii de la parter; buiandrugii de la golurile de la zidurile despărșitoare nu respectă distanța minimă de rezemare pe zidărie, prevăzută în proiect și în normativele în vigoare; stâlpul din ax4 șir E prezintă o deviație de la verticalitate de 10 cm; în urma decofrării fundației la anexă s-a produs dislocarea unui colț(ax 1, șir A); la armare scară interioară pensiune nu sunt respectate prevederile proiectului și normele de armare; ancorarea zidăriei neportantă din BCA cu zidăria portantă din cărămidă nu este corespunzătoare. S-a dispus oprirea lucrărilor, refacerea lucrărilor executate necorespunzător pe baza soluțiilor stabilite de proiectant, rezolvarea situației stâlpului care prezintă deviație și sancționarea contravențională cu amendă a executantului.

În urma controalelor efectuate la obiectivele „Imobil de locuințe colective S+P+6E” situat în mun. Ploiești, str. Vornicei nr. 4A și „Imobil locuințe colective P+5” situat în mun. Ploiești, str. Sondelor nr. 62N, s-a constatat nerespectarea, pe parcursul desfășurării lucrărilor, a prevederilor proiectului tehnic D.E. și a detaliilor de execuție privind accesul pe acoperișul-terasă (realizarea suplimentar față de proiect a unei scări din beton armat între ultimul etaj și terasă, iar casa scării s-a realizat peste nivelul acoperișului-terasă, nerespectându-se astfel volumetria, înălțimea imobilului și funcționalitatea spațiilor prevăzute în D.T.A.C. și D.E. aferent). S-a dispus efectuarea demersurilor în vederea intrării în legalitate a lucrărilor executate cu încălcarea prevederilor proiectului și solicitarea punctului de vedere al proiectantului referitor la modul de realizare a lucrărilor.
La obiectivul „Canalizare menajeră în sat Puieni, com. Prundu, jud. Giurgiu”, datorită faptului că tranșeea cu pereți verticali (săpătură cu adâncimea de aprox. 1,70 m, executată mecanic) nu a fost sprijinită înainte de accesul muncitorilor, aceasta s-a prăbușit provocând moartea unui muncitor. S-a constatat că executantul nu a sesizat Inspectoratul Județean în Construcții Giurgiu de producerea accidentului tehnic, nu a prezentat procedurile de realizare a lucrărilor, planul de calitate nu este verificat și avizat de responsabilul tehnic cu execuția, nu a prezentat documentele întocmite corespunzător stadiului fizic (procese verbale de recepție calitativă întocmite conform Programului de urmărire a execuției lucrărilor și stabilirea fazelor determinante nr. 27269/22.09.2014 avizat de IJC Giurgiu, certificatele de performanță pentru produsele utilizate). Dirigintele de șantier nu a verificat existența procedurilor și instrucțiunilor tehnice, nu a verificat aplicarea corectă a tehnologiei de execuție conform reglementărilor tehnice în vigoare. S-a dispus oprirea lucrărilor, reluarea acestora urmând a se face cu respectarea prevederilor Normativului privind proiectarea, execuția și exploatarea sistemelor de alimentare cu apă și canalizare a localităților. S-a dispus prezentarea procedurilor de realizare a lucrărilor și a planului de calitate verificat și avizat de RTE, precum și sancționarea contravențională a executantului, a responsabilului tehnic cu execuția și a dirigintelui de șantier.
La controlul în execuție la obiectivul „Pasaj O. Băncilă” din mun. Iași, s-a constatat că la rampele de acces realizate prin structuri de sprijin cu fundare indirectă cu piloți armați și radier de solidarizare armat sunt executați 26 de piloți forați la care s-a modificat lungimea de încastrare în terenul bun de fundare, motivat de stratificația din teren, diferită de cea din documentația tehnică. Nu a fost prezentat studiul geotehnic care a stat la baza soluțiilor adoptate în documentația tehnică, iar procesul verbal privind naura terenului de fundare pentru fiecare pilot executat nu este semnat de proiectant și geotehnician. Cu toate că în teren s-a constatat o stratificație care impune necesitatea prelungirii fișei pilotului în vederea încastrării acestuia în terenul bun de fundare, nu a fost prezentată dispoziția de șantier prin care s-a modificat soluția tehnică din documentația inițială, însușită de toți factorii de răspundere. S-a dispus prezentarea de către proiectant a dispoziției de șantier prin care se modifică fișa pilotului, a studiului geotehnic în vederea corelării cu stratificația din teren și sancționarea contravențională cu amendă a proiectantului, dirigintelui de șantier și a executantului.
La lucrările „Extinderea rețelelor de apă și canalizare” din oraș Flămânzi, com. Frumușica, jud. Botoșani și „Rețea de canalizare și stație de epurare” din com. Mosna, sat Nemșa, jud. Sibiu, s-a constatat nerespectarea proiectului, în sensul că, conductele nu sunt pozate pe un pat de material necoiesiv, datorată lipsei verificării lucrării de către factorii implicați. S-a dispus refacerea lucrării conform prevederilor din proiect.
Ca urmare a controlului tematic aprobat prin Ordinul nr. 77/17.02.2015 emis de către inspectorul general al I.S.C., până la finalul trimestrului II a.c., din totalul de 3.929 obiective de investiții derulate prin programele coordonate/gestionate de Ministerul Dezvoltării Regionale şi Administraţiei Publice, au fost verificate un număr de 1.005 obiective, iar pentru 255 de obiective s-au încheiat procese-verbale de recepție la terminarea lucrărilor. Controlul tematic urmează a fi încheiat în luna noiembrie a.c.
c. Control privind urmărirea comportării în timp a construcțiilor – au fost efectuate 335 controale privind modul în care sunt respectate de către proprietarii și utilizatorii de construcții, obligațiile de a organiza și efectua activități de urmărire a comportării în timp a construcțiilor pe baza cerințelor cuprinse în cărțile tehnice ale construcțiilor. Au fost constatate 530 de neconformități cu grad mare de repetabilitate, care constau în lipsa documentelor și a documentațiilor care stau la baza efectuării acestei activități, precum și lipsa angajării de personal specializat în acest domeniu de către proprietarii care dețin construcții pentru a putea efectua activitatea de urmărire curentă. Au fost aplicate 15 sancțiuni contravenționale în cuantum de 12,67 mii lei.
d. Control privind implementarea sistemului de management al calității în construcții – au fost efectuate 106 activități de control pentru verificarea gradului de implementare a propriului sistem de management al calității la agenții economici cu activitate în proiectare și execuție. Au fost identificate 182 de neconformități, cele cu grad mare de repetabilitate constând în lipsa de înregistrări privind neconformitățile constatate în timpul verificărilor proprii în șantier precum și soluționarea necorespunzătoare a acestora de executant în baza soluțiilor elaborate de proiectant, implementarea și certificarea formală a sistemelor de management a calității, lipsa personalui specializat și instruit.
La investițiile „Fabrică de debitare și prelucrare lemn, com. Reci” din județul Covasna și „Reabilitare școală cu clasele I-VIII nr.1 Ioan Vicoveanu, com. Vicovu de Jos” din județul Suceava, s-a constatat executarea lucrărilor de construcții fără a avea un sistem de management al calității, fără responsabil tehnic cu execuția și fără a convoca factorii implicați pentru verificarea calității lucrărilor. S-a dispus sancționarea contravențională cu amendă a executantului și asigurarea calității în execuție printr-un sistem propriu conceput și realizat prin planul calității.      
· Control în domeniul performanței energetice a clădirilor – au fost efectuate 180 controale privind performanța energetică a clădirilor în scopul aplicării unitare a cerințelor prevăzute de Legea nr. 372/2005, republicată la clădiri noi și la clădiri existente la care s-au executat lucrări de creștere a performanței energetice, în privința elaborării și afișării certificatelor de performanță energetică, realizarea programelor de inspecție a sistemelor de încălzire și a sistemelor de climatizare. Au fost constatate 187 deficiențe, pentru care au fost dispuse tot atâtea măsuri și într-un singur caz a fost aplicată sancțiune contravențională.
· Control în urbanism, amenajarea teritoriului și respectarea disciplinei de autorizare și executare a lucrărilor de construcții – au fost efectuate 253 controale, parțial programate și în mare măsură ca urmare a petițiilor înregistrate la nivelul inspectoratelor județene, respectiv al Inspectoratului în Construcții al Municipiului București, prin care au fost înregistrate 406 cazuri de încălcare a prevederilor legale și pentru care au fost dispuse 348  măsuri și aplicate 57 de sancțiuni contravenționale, în cuantum de 114,30 mii lei. 
În urma controalelor s-a constatat că activitatea de eliberare a documentelor de autoritate la nivelul autorităților locale nu se desfășoară în condițiile legii în toate localitățile, neconformitățile născându-se pe fondul fluctuației de personal din compartimentele de urbanism, slaba pregătire profesională a acestora, lipsa de control/coordonare din partea consiliilor județene. Efectele acestor neconformități pot fi eliberarea de autorizații de construire ilegale care pot genera prejudicii solicitanților.
De asemenea, la nivelul autorităților publice din mediul rural, emiterea autorizațiilor se face, în multe cazuri, în baza unor documentații incomplete.
Alte deficiențe constatate: încălcarea procedurii de eliberare a autorizațiilor de construire, neorganizarea sistemului propriu de control precum și nerespectarea cerințelor de proiectare și competențe de elaborare a documentațiilor urbanistice.
Au fost constatate încălcări ale prevederilor art. 3 din Legea nr. 50/1991 privind autorizarea executării lucrărilor de construire, republicată, cu modificările și completările ulterioare, respectiv execuția de lucrări de construire fără autorizație de construire, pentru care s-a dispus expertizarea tehnică de calitate a lucrărilor executate și obținerea autorizației de construire.
Exemplificări privind încălcarea prevederilor Legii nr. 50/1991 privind autorizarea executării lucrărilor de construire, republicată, cu modificările și completările ulterioare:

· Executarea lucrărilor la obiectivul „Reabilitare și modernizare cămin cultural în localitatea Grebenișu de Câmpie” din județul Mureș, s-au realizat fără a deține autorizație de construire. S-a dispus oprirea lucrărilor până la obținerea autorizației de construire. 
· Aceeași faptă a fost constatată  la lucrările de reamenajare a apartamentului 3bis din str. Grădiniței nr. 25, bl.S1-3, din mun. Pașcani, jud. Iași și la lucrările de reabilitare termică la imobilul situat în Brașov, str. Fragilor nr. 29.
· În cazul lucrărilor ce se execută la obiectivul „Fermă curcani, str. Salciei nr. 119, com. Târlungeni” jud. Brașov, s-a constatat realizarea de construcții pe bază de proiecte neverificate de specialiști atestați potrivit prevederilor legale.
· Pentru prevenirea şi gestionarea situaţiilor de urgenţă, asigurarea şi coordonarea resurselor umane, materiale, financiare sau de altă natură, necesare restabilirii stării de normalitate, Comitetul pentru situaţii de urgenţă organizat la nivelul Inspectoratului de Stat în Construcţii, ca parte a Sistemului Naţional pentru Managementul Situaţiilor de Urgenţă, a asigurat funcţiile de sprijin pentru managementul situaţiilor de urgenţă din domeniile de competență și responsabilitate avute privind:

· monitorizarea pericolelor, a riscurilor specifice construcţiilor, precum şi a efectelor negative asupra acestora;

· verificarea efectuării lucrărilor publice şi inginereşti, de reabilitare la construcţii, instalaţiile şi amenajările afectate sau avariate ca urmare a producerii de calamități naturale, evaluare rapidă a stabilităţii structurilor în vederea stabilirii măsurilor de intervenţie în prima urgenţă la construcţiile vulnerabile şi care constituie un pericol public, participând în comisiile mixte de verificare a pagubelor produse de fenomenele hidrometeorologice, inundații, alunecări de teren, seisme.
4.2.
Activitatea desfăşurată în domeniul supravegherii pieței produselor pentru construcții, al stațiilor de producere betoane, mixturi asfaltice, agregate minerale, al laboratoarelor de încercări în construcții și al autorizării  laboratoarelor de încercări în construcții și a diriginților de șantier
Inspectoratul de Stat în Construcţii este desemnat prin HG nr. 1236/2012 privind stabilirea cadrului instituțional și a unor măsuri pentru aplicarea prevederilor Regulamentului (UE) nr. 305/2011, ca organ de control pentru supravegherea pieţei produselor pentru construcţii.
În îndeplinirea atribuţiei de monitorizare a produselor pentru construcţii introduse pe piaţă, ISC organizează controale inopinate şi punctuale la operatorii economici implicaţi (producători, reprezentanţi autorizaţi, importatori, distribuitori), pentru a verifica dacă acestea corespund prevederilor legislaţiei Uniunii Europene, a actelor normative de aplicare a acesteia şi a celorlalte prevederi normative naţionale.

Sinteza privind numărul activităților de control efectuate în domeniul supravegherii pieţei produselor pentru construcţii, al laboratoarelor de încercări în construcții, staţiilor de producere betoane, mixturi asfaltice și agregate minerale este prezentată în tabelul următor:
	Domeniul de activitate
	Număr activităţi de control  efectuate 

	DOMENIUL SUPRAVEGHERII PIEŢEI PRODUSELOR PENTRU CONSTRUCŢII, AL STAȚIILOR DE PRODUCERE BETOANE, MIXTURI ASFALTICE, AGREGATE MINERALE ȘI AL LABORATOARELOR DE ÎNCERCĂRI ȘI DIRIGINȚI DE ȘANTIER, Total, din care:
	519

	· Activităţi de control privind supravegherea pieţei produselor pentru construcţii 
	225

	· Activităţi de control la staţii de producere betoane, mixturi asfaltice și agregate minerale
	126

	· Activităţi de control la laboratoare de analize şi încercări în construcţii 
	151

	· Activități privind autorizarea laboratoarelor de încercări și a diriginților de șantier
	17


· Pe parcursul trimestrului II al anului 2015 au fost efectuate un număr de 225 controale în domeniul supravegherii pieței produselor pentru construcții și un număr de 126 controale la stațiile de producere betoane, mixturi asfaltice și agregate minerale.
În urma controalelor au fost constatate neconformităţi, dintre acestea principale fiind:

a) introducerea pe piaţă fără atestarea conformităţii;

b) neconformităţi privind conţinutul dosarului tehnic (ex: lipsă proceduri CPF, proceduri CPF incomplete);

c) neconformităţi privind existenţa şi modul de aplicare a marcajului CE; 

d) neconformităţi privind informaţiile ce însoţesc marcajul CE;

e) neconformităţi privind conţinutul declaraţiei de conformitate/performanţă;

f) neconformităţi privind depozitarea produselor pentru construcții.
Pentru neconformitățile constatate au fost dispuse măsuri prin procesele verbale de control în conformitate cu prevederile legale și au fost aplicate 7 sancțiuni contravenționale în valoare de 18,00 mii lei.

· La laboratoare de încercări în construcții au fost efectuate 151 activități ce includ atât inspecțiile de supraveghere privind menținerea condițiilor avute la autorizare cât și evaluări în vederea autorizării/extinderii/reînnoirii/modificării autorizației, costatându-se un număr de 155 de neconformități, pentru care au fost dispuse 146 de măsuri corective.
· Activitatea de autorizare a laboratoarelor de analiză şi încercări în activitatea de construcţii și a diriginților de șantier
În trimestrul II 2015, Comisia de autorizare a diriginţilor de şantier constituită la nivel I.S.C.  a analizat:

· 856 dosare de autorizare ca diriginte de şantier cu examen din care 676 au fost aprobate, 173 au fost respins și la 7 nu s-au primit în termen completările solicitate. Din cele 856 de dosare a fost analizat un dosar al unui cetățean din Republica Modova, dosar respins deoarece nu se încadra în prevederile art. 5 alin. (1) din procedură;

· 23 dosare de autorizare în conformitate  cu  prevederile art. 12 lit.b) din procedura de autorizare, respectiv fără examen;

Au mai fost înregistrate un număr de :

· 15 referate de înaintare a proceselor verbale de control și inspecție prin care se sancționează cu averisment 14 diriginți (1 diriginte a fost sancționat cu două avertismente);

· 2 contestații  la PV prin care se sancționează cu avertisment;

· 1 referat privind propunerea de anulare a autorizației unui diriginte;

Sentinţa civilă nr. 1306/CAF/19.09.2014 prin se dispune anularea parţială a procesului verbal de inspecţie şi control nr. 13440/22.05.2013 în ceea ce priveşte aplicarea sancţiunii avertismentului reclamantului - Respins recursul. Decizia instanței a fost operată în Registrul diriginților de șantier autorizați, fiind șteasă sancțiunea de avertisment.

În cursul trimestrului II s-a desfășurat, în perioada 15-19 iunie 2015, sesiune de examinare în vederea autorizării ca diriginte de șantier.

La nivelul întregii ţări au participat un număr de 554 de candidați care au susţinut un număr de 691 examene. Au absentat la toate examenele la care au fost acceptați să participe un număr de 26 de candidați iar un număr de 8 candidați au absentat la unul sau mai multe examene. 

La această sesiune s-a realizat, la nivel centralizat, o promovabilitate de 46,21 %. 

În urma susţinerii examenelor: 

au fost admişi la unul sau mai multe examene un număr de 256 candidaţi care au fost autorizaţi,

 au fost respinşi la unul sau mai multe examene un număr de 272  cadidaţi.

Activitatea de control la laboratoarele de de analiză și încercări în activitatea de construcții, a costat în efectuarea de către inspectori în construcții din cadrul Inspectoratelor Regioanale în Construcții a unui număr de 151 activități de verificare, ce conțin atât inspecții de supraveghere cât și evaluări în vederea autorizării/extinderii/modificării/reînnoirii autorizațiilor. Dintre acestea, un număr de 51 au fost cuprinse în programul control aferent trimestrului II, iar 100 activități de evaluare au fost efectuate ca urmare a solicitărilor venite din partea laboratoarelor de încercări și înregistrate la I.S.C. pe parcursul trimestrului.

Comisia de autorizare a laboratoarelor de analize şi încercări în activitatea de construcţii, organizată la nivel I.S.C., a finalizat  în cursul trimestrului II 2015 un număr de 72 dosare, din care :

· 15 dosare de autorizare ;

· 27 dosare de reînnoire autorizații din care 2 cu modificare șef laborator;

· 9 dosare de reînnoire autorizații cu extindere domeniu autorizat;

· 6 dosare de extindere autorizaţii existente ;

· 5 dosare modificare autorizaţii din punct de vedere juridic;

· 7 de dosare de evaluare a unor noi şefi de laborator ;

· 3 dosare de deschidere de laboratoare mobile aparţinând unor  laboratoare de grad I sau II autorizate de I.S.C.  

În cursul trimestrului II 2015, au fost emise 15 autorizaţii noi; 6 autorizaţii pentru extinderi profiluri/încercări laboratoare existente autorizate; 9 anexe la autorizaţii pentru reînnoire şi extindere profiluri/încercări laboratoare existente autorizate; 27 anexe la autorizaţii pentru reînnoire autorizaţii existente;  8 autorizaţii pentru modificarea autorizaţiilor existente, pe perioada de valabilitate a acestora, ca urmare a schimbărilor survenite în structura laboratoarelor din punct de vedere juridic.
În cursul trimestrului II al anul 2015 un număr de 9 laboratoare au notificat încetarea activității, dintre care și un laborator mobil.

4.3.
Activitatea desfășurată în domeniul avizării lucrărilor publice și acorduri 

· Potrivit Ordinului comun MDLPL – ISC nr. 726/549/2007, din punct de vedere tehnic, documentațiile tehnico – economice aferente obiectivelor de investiții noi care se finanțează, potrivit legii, din fonduri publice sau din credite externe, contractate sau garantate de stat, ai căror indicatori tehnico – economici se aprobă de Guvern, în condițiile prevăzute la art. 42 din Legea nr. 500/2002 privind finanțele publice, cu modificările și completările ulterioare, precum și documentațiile tehnico – economice aferente lucrărilor de intervenții la construcții existente, finanțate din fonduri publice sau din credite externe, contractate ori garantate de stat, pentru care, potrivit valorii determinate conform devizului general, exclusiv TVA, legislația în vigoare prevede organizarea de licitații deschise. În aceste condiții, au fost analizate 31 de documentații.
· S-au formulat 3 adrese prin care s-au solicitat completări şi refaceri la documentaţiile înregistrate. Au fost reanalizate, ca urmare a completărilor primite, un număr de 2 documentații, un număr de 4 documentații au fost retrase, iar 22 nu s-au supus avizării I.S.C. 
· La nivelul inspectoratelor județene în construcții au fost analizate 3.970 programe de control a lucrărilor ajunse în faze determinante pentru rezistența și stabilitatea lucrărilor de construcții, stabilite de proiectanți și s-au avizat 3.942 programe.
· La nivelul inspectoratelor județene și regionale au fost analizate 4.347 documentații tehnice depuse pentru emiterea de acorduri pentru intervenții asupra construcțiilor existente precum și la cele noi, în situațiile în care acestea pot induce influențe asupra construcțiilor existente. Au fost emise 3.123 de acorduri, 1.224 de documentații fiind respinse pentru refacerea documentației necesare, datorită în principal documentațiilor neavizate de expertul tehnic atestat sau verificatorul de proiecte, memoriile tehnice nu tratează în detaliu lucrările ce urmează a fi executate, unele expertize tehnice nu sunt întocmite potrivit prevederilor normativului P100 – 3, respectiv nu sunt tratate corespunzător elementele de fundare, construcția nu este încadrată în clasa de risc seismic înainte și post execuție, nu se face referire la influența lucrărilor ce urmează a fi executate asupra construcțiilor învecinate sau a construcției în ansamblu, neconcordanțe între scopul declarat de investitor în certificatul de urbanism și documentația prezentată, documentațiile conțin în bibliografie acte normative abrogate, ș.a.
	Domeniul de activitate
	Număr activităţi  efectuate 

	C.
AVIZARE LUCRĂRI PUBLICE ŞI ACORDURI, Total, din care:
	8.348

	· Avizarea documentaţiilor tehnico-economice pentru investiţii finanţate din fonduri publice
	31

	· Avizarea programelor de control al lucrărilor ajunse în faze determinante pentru rezistenţa şi stabilitatea lucrărilor de construcţii
	3.970

	· Emitere acorduri pentru intervenţii în timp asupra construcţiilor
	4.347


4.4.
Activitatea de soluționare a petițiilor
Activitatea de soluționare a petițiilor și a solicitărilor în baza Legii nr. 544/2001 privind liberul acces la informațiile de interes public, a necesitat analizarea conținutului unui număr de 2.093 sesizări pentru care, după caz, s-a dispus asupra redirecționării către alte instituții ale statului abilitate în soluționarea acestora, solicitarea de informații de la autoritățile competente și efectuarea de controale în domeniul de competență, activități care  suplimentează capacitatea de control programat.
4.5.
Activitatea de participare în comisiile de recepție la terminarea lucrărilor
Potrivit prevederilor HG nr. 444/2014 de modificare și completare a Regulamentului de recepție a lucrărilor de construcții și instalații aferente acestora, aprobat prin HG nr. 273/1994, reprezentanții ISC participă în comisiile de recepție la terminarea lucrărilor de investiții, indiferent de sursa de finanțare, de forma de proprietate sau de destinație și în mod deosebit la construcțiile din categoria de importanță excepțională, având în vedere gradul de risc sub aspectul siguranței, destinația, modul de utilizare, complexitatea și volumul lucrărilor care fac obiectul recepției. În cursul trimestrului II al anului 2015, inspectorii în construcții din cadrul inspectoratelor județene și Inspectoratul în construcții al municipiului București au participat în 844 de comisii de recepție. În 33 de cazuri s-a recomandat amânarea recepției, într-un singur caz recomandându-se respingerea acesteia.
4.6.
Alte activități specifice desfășurate
· Analizarea și verificarea unor propuneri de acte legislative din domeniul construcțiilor.
· Operarea datelor în sistemul informatic destinat managementului activității ISC și gestionării proceselor de lucru, capabil să furnizeze date și informații necesare luării deciziilor de către conducerea ISC.
· Participări în Comitetul Tehnico-Economic al M.D.R.A.P. pentru avizarea, în vederea aprobării  documentațiilor tehnico-economice ale obiectivelor de investiții – construcții noi și extinderi, precum și intervenții, inclusiv în primă urgență, la construcții existente – din domeniul de activitate al Ministerului Dezvoltării Regionale și Administrației Publice, finanțate integral sau parțial din fonduri publice precizate conform Legii nr. 500/2002 privind finanțele publice, cu modificările și completările ulterioare, precum și alte documentații privind activitatea Ministerului Dezvoltării Regionale și Administrației Publice, după caz.
· Participări în comisiile de avizare a agrementelor tehnice, constituite la nivelul Comitetului Tehnic Permanent pentru Construcții.
· Participări în comitetele tehnice de specialitate ale Ministerului Dezvoltării Regionale și Administrației Publice pentru analizarea și avizarea de reglementări tehnice;
· Participări în comisiile de evaluare a pagubelor ca urmare a calamităților naturale produse (inundații, alunecări de teren, etc.).

4.7.
Factori care au modificat structura și numărul activităților de control cuprinse în programul de activitate aprobat de conducerea ISC

Activitățile de control efectuate în cursul trimestrului II al anului 2015 nu au acoperit în totalitate structura și numărul activităților de control programate, situație generată în principal de următorii factori:

Factori externi:

· Nerespectarea graficului de execuție a obiectivelor de investiții de către antreprenori datorită unor situații neprevăzute, care au condus la oprirea temporară a lucrărilor, la modificări de soluții tehnice, la sistări ale finanțărilor etc.
· Sistarea lucrărilor la obiective cuprinse în programul de control aprobat.

· Întreruperea temporară sau definitivă a activității unor Stații de producere betoane, mixturi asfaltice, agregate minerale sau Laboratoare de analiză și încercări în construcții.

· Numărul mare al petițiilor adresate I.S.C.

Factori interni:

· Personal insuficient.

· Modificarea locului de muncă și/sau a funcției unor inspectori.

· Incapacitate temporară de muncă a unor inspectori.

· Circuitul complicat al documentelor.

· Controale punctuale dispuse de conducătorii ierarhic superiori.

· Disfuncționalități multiple și majore ale Sistemului informatic de management al activității, care duc la prelungirea nejustificată a timpului de prelucrare a documentelor.

· Implicarea inspectorilor în activități de altă natură decât cele specifice ingineriei  construcțiilor.

· Permisivitatea efectuării de activități de control privind asigurarea disciplinei în construcții - activități aflate în competența structurilor de specialitate constituite la nivelul unităților administrativ-teritoriale județene și locale.

· Limitarea activităților de control în domeniul urbanismului, amenajării teritoriului și autorizării executării lucrărilor de construcții, respectiv controale la autoritățile publice județene și locale privind condiţiile de elaborare, avizare şi aprobare a documentaţiilor urbanistice şi de amenajare a teritoriului, legalitatea emiterii certificatelor de urbanism și a  autorizațiilor de construire.

· Acces greoi la evidențele contabile referitoare la cotele de 0,1% și 0,7%, precum și dificultăți în corelarea plăților de la investitori cu obiectivele de investiții.

Capitolul 5
PRIORITĂŢI ȘI PROPUNERI PRIVIND ACTIVITATEA INSPECTORATULUI DE STAT ÎN CONSTRUCŢII

· Punerea în aplicare a Planului Sectorial de Integritate la nivelul Inspectoratului de Stat în Construcții privind prevenirea corupției prin remedierea vulnerabilităților și implementarea sistematică a măsurilor preventive, creșterea transparenței instituționale prin sporirea gradului de disponibilitate a datelor publice deschise, respectiv de creștere a gradului de educație anticorupție și combaterea corupției prin acțiuni de instruire profesională și formare continuă a personalului și de consolidare a mecanismelor de control administrativ și sancționare a cazurilor constatate de încălcare a standardelor de etică și de conduită.  

· Inițierea, împreună cu structurile de specialitate ale Ministerului Dezvoltării Regionale și Administrației Publice și cu structurile tehnice permanente în domeniul construcțiilor, a unui demers de revizuire a legislației primare în domeniul construcțiilor (Legea nr. 10/1995, Legea nr. 50/1991, Legea nr. 350/2001, Legea nr. 372/2005) în sensul codificării, într-un singur act normativ a normelor juridice din domeniu.
· Asigurarea suportului necesar elaborării/actualizării cadrului normativ secundar în domeniu, respectiv inițierea de propuneri legislative pe baza cazuisticii întâlnite în procesul de exercitare a controlului de stat în domeniile de competență.
· Intervenţia operativă în toate cazurile producerii unor accidente tehnice la construcţii aflate în exploatare sau în execuție, pentru impunerea măsurilor de limitare a utilizării construcţiilor care pot constitui un pericol public la adresa sănătății şi vieţii cetăţenilor, pentru izolarea zonelor afectate şi expertizarea tehnică a construcţiilor în vederea stabilirii deciziei de intervenţie.

· Mediatizarea cazurilor deosebite de nerespectare a legislaţiei în domeniu, pentru diminuarea fenomenului de indisciplină în autorizarea şi executarea lucrărilor de construcţii, precum şi pentru prevenirea accidentelor, asigurarea calităţii construcţiilor, inclusiv prin înlăturarea neconformităţilor şi menţinerea pe toată durata de existenţă a construcţiilor a cerinţelor de calitate.
· Clarificarea inadvertențelor de interpretare a prevederilor art. 25 alin. (2) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local.
· Refacerea și supunerea spre aprobare prin Ordin al ministrului dezvoltării regionale și administrației publice a Procedurii de emitere a acordului pentru intervenții în timp la construcții existente ca urmare a modificărilor și completărilor Legii nr. 10/1995 privind calitatea în construcții. 

· Actualizarea procedurilor de control la autorităţile publice locale şi judeţene privind:

· verificarea condiţiilor de elaborare, avizare şi aprobare a documentaţiilor urbanistice şi de amenajarea teritoriului;

· verificarea modului de urmărire a aplicării documentațiilor de amenajarea teritoriului și urbanism aprobate;

· verificarea sistemului de evidență a actelor de autoritate emise, precum și a modului de asigurare a caracterului public al acestora;

· verificarea modului în care preşedinţii consiliilor judeţene, primarii şi organele de control din cadrul autorităţilor administraţiei publice locale şi judeţene urmăresc respectarea disciplinei în domeniul autorizării executării lucrărilor în construcţii în cadrul unităţilor lor administrativ-teritoriale. 

· Elaborarea procedurii de control în proiectare.
· Revizuirea Procedurii de soluționare a petițiilor, astfel încât să fie precizate eventuale condiții în care inspectoratul județean în construcții poate transmite răspunsul direct către petent sub semnătura inspectorului șef județean.

· Efectuarea, la nivelul inspectoratelor județene în construcții, de activități de control în domeniul urbanismului și amenajării teritoriului.

· Preluarea, la nivelul inspectoratelor județene în construcții a atribuțiilor de verificare la autoritățile administrațiilor publice județene și locale a organizării și exercitării controlului propriu privind disciplina în construcții. 

· Inițierea unui control tematic cu privire la modul de asigurare, la nivel local, a funcției publice de arhitect – șef, cu personal având formația profesională prevăzută de Legea nr. 350/2001 privind amenajarea teritoriului și urbanismul, cu modificările ulterioare, precum și structura de specialitate constituită la nivel local.
· Urmărirea centralizată, cu ajutorul unui instrument informatic, a încasării cotelor legale și întocmirea adeverințelor privind confirmarea încasării acestora.

· Instruirea personalului cu atribuții de control pentru aplicarea unitară a procedurilor de control aprobate în perioada 2014 - 2015.
· Redimensionarea numărului de inspectori din structurile teritoriale de control, pe domenii și specialități de control și în raport cu numărul obiectivelor de construcții aflate în evidența acestora, complexitatea, categoria de importanță a acestora, prioritățile impuse prin programele naționale de dezvoltare a echipamentelor de infrastructură.

	DATE STATISTICE PRIVIND ACTIVITATEA 
EFECTUATĂ ÎN TRIMESTRUL II, ANII 2014 ȘI 2015

	 
	 
	 
	 

	       DATE REFERITOARE LA ARIA DE ACTIVITATE
	Trimestrul
II 2014
	Trimestrul
II 2015

	1
	OBIECTIVE DE INVESTIŢII
	 
	 

	
	Număr obiective de investiţii în evidenţă
	32,197
	50,240

	
	din care:    a) investiţii publice realizate cu fonduri interne
	3,796
	9,443

	
	 b) investiţii publice realizate cu fonduri externe
	2,341
	3,222

	
	 c) investiţii cu capital privat
	26,060
	37,575

	2
	OPERATORI ECONOMICI CU ACTIVITATE ÎN CONSTRUCŢII
	 
	 

	
	Număr de societăţi comerciale, instituţii, persoane fizice etc., cu activitate
 de construcţii în evidenţă
	12,138
	10,205

	
	din care cu: a) activitate de proiectare
	3,586
	3,116

	
	                   b) activitate de execuţie
	8,552
	7,089

	3
	STAŢII DE BETOANE, MORTARE, MIXTURI ASFALTICE SI AGREGATE MINERALE
	 
	 

	
	Număr de staţii în evidenţă
	2,098
	1,990

	
	din care:     a) staţii de betoane, mortare  
	872
	853

	
	                 b) staţii de mixturi
	331
	310

	
	                 c) staţii de producere a agregatelor minerale
	895
	827

	4
	LABORATOARE DE ANALIZE ȘI ÎNCERCĂRI ÎN CONSTRUCȚII
	 
	 

	
	Număr de laboratoare în evidenţă
	980
	887

	
	din care:         a) laboratoare gradul I
	67
	60

	
	                     b) laboratoare gradul II
	581
	600

	
	                     c) laboratoare gradul III
	332
	227

	5
	OPERATORI ECONOMICI CU ACTIVITATE PRIVIND INTRODUCEREA/PUNEREA LA DISPOZIȚIE PE PIAŢĂ  A PRODUSELOR PENTRU CONSTRUCŢII 
	 
	 

	
	Număr agenţi economici în evidenţă
	3,528
	3,183

	
	a) nr. producători/fabricanți
	1,318
	1,135

	
	b) nr. reprezentanţi autorizaţi
	119
	98

	
	c) nr. importatori
	209
	203

	
	d) nr. distribuitori
	1,882
	1,747

	6
	CONSTRUCŢII ÎN EVIDENŢĂ  LA CARE SE  DESFĂŞOARĂ ACTIVITATE SPECIALĂ DE URMĂRIRE A COMPORTĂRII CONSTRUCŢIILOR ÎN TIMP
	 
	 

	
	Număr de  obiective (total)
	341
	295

	 
	DATE REFERITOARE LA ACTIVITATEA DESFĂŞURATĂ
	Trim. II 2014
	Trim. II 2015

	
	NUMĂRUL TOTAL DE ACTIVITĂȚI
	15,119
	17,210

	
	Număr total de deficienţe constatate  
	6,951
	4,956

	
	Număr total de măsuri dispuse
	6,671
	4,940

	
	Număr total de sancţiuni contravenţionale aplicate
	282
	451

	
	Valoarea sancţiunilor aplicate (mii lei) 
	375.11
	493.67

	A
	ACTIVITATEA DE CONTROL ÎN DOMENIUL CALITĂŢII ÎN CONSTRUCŢII, PERFORMANȚEI ENERGETICE A CLĂDIRILOR, URBANISMULUI, AMENAJĂRII TERITORIULUI ȘI AUTORIZĂRII EXECUTĂRII LUCRĂRILOR
	 
	 

	
	Număr total de controale
	5,079
	5,406

	
	Număr total de deficienţe constatate  
	6,147
	4,335

	
	Număr total de măsuri dispuse
	5,883
	4,277

	
	Număr total de sancţiuni contravenţionale aplicate
	271
	443

	
	Valoarea sancţiunilor aplicate (mii lei)
	353.21
	475.37

	A1
	ACTIVITATEA DE CONTROL ÎN DOMENIUL CALITĂŢII ÎN CONSTRUCŢII
	 
	 

	
	Număr total de controale
	4,442
	4,973

	
	Număr total de deficienţe constatate  
	5,337
	3,742

	
	Număr total de măsuri dispuse
	5,190
	3,742

	
	Număr total de sancţiuni contravenţionale aplicate
	231
	385

	
	Valoarea sancţiunilor aplicate (mii lei)
	263.71
	360.57

	A1.1
	ACTIVITATEA DE CONTROL ÎN PROIECTARE, VERIFICARE, EXPERTIZARE ÎN CONSTRUCŢII
	 
	 

	
	Număr total controale
	256
	88

	
	Număr total de deficienţe constatate  
	370
	151

	
	Număr total de măsuri dispuse
	369
	151

	
	Număr total de sancţiuni contravenţionale aplicate
	9
	9

	
	Valoarea sancţiunilor aplicate (mii lei)
	5.92
	4.87

	A1.2
	ACTIVITATEA DE CONTROL ÎN EXECUŢIE
	 
	 

	
	Număr total controale
	3,119
	4,444

	
	   din care faze determinante 
	756
	2,202

	
	Număr total de deficienţe constatate  
	3,399
	2,879

	
	Număr total de măsuri dispuse
	3,303
	2,879

	
	Număr total de sancţiuni contravenţionale aplicate
	203
	359

	
	Valoarea sancţiunilor aplicate (mii lei)
	233.54
	339.93

	A1.3
	ACTIVITATEA DE CONTROL PRIVIND URMĂRIREA COMPORTĂRII ÎN TIMP A CONSTRUCŢIILOR ŞI RECEPŢIA LUCRĂRILOR
	 
	 

	
	Număr total de controale 
	758
	335

	
	Număr total de deficienţe constatate 
	1,076
	530

	
	Număr total de măsuri dispuse
	1,050
	530

	
	Număr total de sancţiuni contravenţionale aplicate
	17
	15

	
	Valoarea sancţiunilor aplicate (mii lei)
	22.40
	12.67

	A1.4
	ACTIVITATEA DE CONTROL PRIVIND IMPLEMENTAREA SISTEMULUI DE
MANAGEMENT AL CALITĂŢII ÎN CONSTRUCŢII
	 
	 

	
	Număr total de controale 
	309
	106

	
	Număr total de deficienţe constatate  
	492
	182

	
	Număr total de măsuri dispuse
	468
	182

	
	Număr total de sancţiuni contravenţionale aplicate
	2
	2

	
	Valoarea sancţiunilor aplicate (mii lei) 
	1.85
	3.10

	A2
	ACTIVITATEA DE CONTROL ÎN DOMENIUL PERFORMANȚEI ENERGETICE A CLĂDIRILOR
	 
	 

	
	Număr total de controale
	276
	180

	
	Număr total de deficienţe constatate  
	256
	187

	
	Număr total de măsuri dispuse
	242
	187

	
	Număr total de sancţiuni contravenţionale aplicate
	2
	1

	
	Valoarea sancţiunilor aplicate (mii lei)
	0.50
	0.50

	A3
	ACTIVITATEA DE CONTROL  ÎN DOMENIUL URBANISMULUI, AMENAJĂRII TERITORIULUI ŞI AUTORIZĂRII EXECUTĂRII LUCRĂRILOR
	 
	 

	
	Numărul total de controale
	361
	253

	
	Număr total de deficienţe
	554
	406

	
	Număr total de măsuri dispuse
	451
	348

	
	Număr total de sancţiuni contravenţionale aplicate
	38
	57

	
	Valoarea sancţiunilor aplicate (mii lei)
	89.00
	114.30

	A3.1
	ACTIVITATEA DE CONTROL PRIVIND AUTORIZAREA ŞI EXECUTAREA LUCRĂRILOR DE CONSTRUCŢII
	 
	 

	
	Număr total controale
	322
	231

	
	Număr total de deficienţe constatate
	392
	370

	
	Număr total de măsuri dispuse
	414
	310

	
	Număr total de sancţiuni contravenţionale aplicate
	38
	56

	
	Valoarea sancţiunilor aplicate (mii lei)
	89.00
	113.30

	A3.2
	ACTIVITATEA DE CONTROL PRIVIND AMENAJAREA 
TERITORIULUI ŞI URBANISMUL
	 
	 

	
	Număr total controale
	39
	22

	
	Număr total de deficienţe constatate 
	162
	36

	
	Număr total de măsuri dispuse
	37
	38

	
	Număr total de sancţiuni contravenţionale aplicate
	0
	1

	
	Valoarea sancţiunilor aplicate (mii lei)
	0.00
	1.00

	B
	ACTIVITATEA ÎN DOMENIUL SUPRAVEGHERII PIEŢEI PRODUSELOR PENTRU CONSTRUCŢII, AL STAȚIILOR DE PRODUCERE BETOANE, MIXTURI ASFALTICE ȘI  AGREGATE MINERALE, AUTORIZARE LABORATOARE DE ÎNCERCĂRI ŞI DIRIGINŢI DE ŞANTIER
	 
	 

	
	Număr total de activități 
	654
	519

	
	Număr total de deficienţe constatate  
	804
	621

	
	Număr total de măsuri dispuse
	788
	663

	
	Număr total de sancţiuni contravenţionale aplicate
	11
	8

	
	Valoarea sancţiunilor aplicate (mii lei) 
	21.90
	18.30

	B1
	ACTIVITATEA DE CONTROL PRIVIND SUPRAVEGHEREA PIEŢEI PRODUSELOR PENTRU CONSTRUCŢII
	 
	 

	
	Număr total de controale 
	287
	225

	
	Număr total de deficienţe constatate  
	325
	214

	
	Număr total de măsuri dispuse
	319
	271

	
	Număr total de sancţiuni contravenţionale aplicate
	5
	2

	
	Valoarea sancţiunilor aplicate (mii lei)
	18.30
	13.50

	B2
	ACTIVITATEA DE CONTROL LA STAȚII DE PRODUCERE BETOANE, MIXTURI ASFALTICE, AGREGATE MINERALE ȘI LA BAZE DE PRODUCȚIE
	 
	 

	
	Număr total de controale 
	142
	126

	
	Număr total de deficienţe constatate  
	354
	252

	
	Număr total de măsuri dispuse
	308
	246

	
	Număr total de sancţiuni contravenţionale aplicate
	5
	5

	
	Valoarea sancţiunilor aplicate (mii lei)
	2.60
	4.50

	B3
	ACTIVITATEA DE CONTROL LA LABORATOARE DE ANALIZE ȘI ÎNCERCĂRI ÎN CONSTRUCȚII 
	 
	 

	
	Număr total de controale 
	162
	151

	
	Număr total de deficienţe constatate  
	125
	155

	
	Număr total de măsuri dispuse
	161
	146

	
	Număr total de sancţiuni contravenţionale aplicate
	1
	1

	
	Valoarea sancţiunilor aplicate (mii lei)
	1.00
	0.30

	B4
	ACTIVITATEA PENTRU AUTORIZAREA LABORATOARELOR DE ÎNCERCĂRI ȘI A DIRIGINŢILOR DE ŞANTIER
	 
	 

	
	Număr total autorizații eliberate, din care: 
	62
	17

	
	Număr autorizații pentru laboratoare de încercări
	56
	15

	
	Număr autorizații pentru diriginți de șantier
	5
	2

	
	Număr sancțiuni aplicate, din care:
	1
	-

	
	    Suspedare autorizații diriginți de șantier
	-
	-

	
	    Anulare autorizații diriginți de șantier
	1
	-

	C
	AVIZARE LUCRĂRI PUBLICE ȘI EMITERE ACORDURI
	 
	 

	
	Număr total activități 
	7,713
	8,348

	C1
	AVIZAREA DOCUMENTAŢIILOR TEHNICO-ECONOMICE PENTRU INVESTIŢII FINANŢATE DIN FONDURI PUBLICE
	 
	 

	
	Număr total activități
	581
	31

	
	Număr avize emise
	156
	-

	
	Număr documentaţii retrase
	15
	4

	C2
	AVIZAREA PROGRAMELOR DE CONTROL AL LUCRĂRILOR AJUNSE ÎN FAZE DETERMINANTE PENTRU REZISTENŢA ŞI STABILITATEA LUCRĂRILOR DE CONSTRUCŢII
	 
	 

	
	Număr total activități
	2,636
	3,970

	
	Număr programe avizate
	2,609
	3,942

	
	Număr programe respinse
	27
	28

	C3
	EMITERE ACORDURI PENTRU INTERVENŢII ÎN TIMP ASUPRA CONSTRUCŢIILOR
	 
	 

	
	Număr total activități
	4,496
	4,347

	
	Număr acorduri emise
	3,585
	3,123

	
	Număr documentaţii pentru emitere acorduri respinse
	911
	1,224

	D
	ACTIVITATEA PENTRU SOLUȚIONAREA PETIȚIILOR ȘI A SOLICITĂRILOR DE INFORMAȚII ÎN BAZA LEGII NR. 544/2001 PRIVIND LIBERUL ACCES LA INFORMAȚIILE DE INTERES PUBLIC
	 
	 

	
	Număr activități pentru soluționarea petițiilor
	1,636
	2,031

	
	Număr activități pentru soluționarea solicitărilor de informaţii în baza Legii nr. 544/2001
	37
	62

	E
	ACTIVITATEA DE PARTICIPARE ÎN COMISIILE DE RECEPȚIE LA TERMINAREA LUCRĂRILOR
	 
	 

	
	Număr total activități
	-
	844

	
	  Număr recepții încheiate cu propunerea de acceptare
	-
	810

	
	  Număr recepții  încheiate cu propunerea de amânare
	-
	33

	
	  Număr recepții  încheiate cu propunerea de respingere
	-
	1


ANEXA nr. 2 

GRAFICUL ACTIVITĂŢILOR DE CONTROL

DESFĂŞURATE ÎN TRIMESTRUL II AL ANULUI 2015

A. 
ACTIVITĂŢI DE CONTROL ÎN DOMENIUL CALITĂŢII ÎN CONSTRUCŢII, PERFORMANȚEI ENERGETICE A CLĂDIRILOR, URBANISMULUI, AMENAJĂRII TERITORIULUI, AUTORIZĂRII EXECUTĂRII LUCRĂRILOR

	88
	activităţi de control în proiectare

	4.444
	activităţi de control în execuţie

	335
	activităţi de control privind urmărirea comportării în timp a construcţiilor

	106
	activităţi de control privind implementarea sistemului de management al  calităţii

	180
	activităţi de control în domeniul performanței energetice a clădirilor

	231
	activităţi de control în domeniul autorizării executării lucrărilor

	22
	activităţi de control în domeniul urbanismului şi amenajării teritoriului


B.  ACTIVITĂŢI DE CONTROL ÎN DOMENIUL SUPRAVEGHERII PIEŢEI PRODUSELOR PENTRU 


CONSTRUCŢII, AL STAȚIILOR DE BETOANE, MIXTURI ASFALTICE ȘI DE PRODUCERE AGREGATE, AL LABORATOARELOR DE ÎNCERCĂRI ÎN CONSTRUCȚII

	225
	activităţi de control privind supravegherea pieţei produselor pentru construcţii

	126
	activităţi de control la staţii de betoane, mixturi asfaltice și de producere agregate

	151
	activități de control la laboratoare de analize și încercări în construcții

